ང་ཚོའི་སྤྱི་ཚོགས་ནང་དུ་སྙན་ངག་བྲིས་ཏེ་སྨྱོན་ལབ་རྒྱབ་བཞིན་པ་མང་བ་ལས་ལག་རྩལ་བ་ཆེས་ཉུང་ཉུང་ཡིན་གཤིས།བོད་ཡིག་གི་ལམ་ནས་ཟ་མ་གཡོས་སྦྱོར་དང་འཕྲུལ་ཆོས་བཤིག་སྒྲིགགློག་ཀླད་དང་དྲ་ཚིགས་ཇུས་འགོད་བྱེད་ཐབས་སྐོར་གྱི་དཔེ་དེབ་ཆ་ཚང་བ་གཅིག་ཀྱང་བསྟན་རྒྱུ་མེད།འདི་ལྟར་མུ་མཐུད་དུ་སོང་ན་བོད་ཀྱི་སྐད་ཡིག་ནི་གྲྭ་པའི་སྐད་ཡིག་སྟེ་ནང་ཆོས་སྦྱོང་མཁན་ཚོར་བེད་སྤྱོད་ཡོད་པ་ལས་སྤྱི་ཚོགས་ནང་ཕན་ཐོགས་གཏན་ནས་མེད་པར་འགྱུར་ཉེན་ཤིན་ཏུ་ཆེ།སྤྱི་ཚོགས་ནང་དུ་མཁོ་རྒྱུག་དང་ཉིན་རེ་འཚོ་བའི་ནང་དུ་ཕན་མེད་ཀྱི་སྐད་ཅིག་ཡིན་ན་སྐད་ཡིག་དེའི་སྐུ་ཚེ་རིང་པོ་མི་བརྟན་པར་འཇིག་རྒྱུ་ངེས་གཏན་རེད།ད་ཆ་ངེད་ཅག་གི་སྐད་ཙམ་ལས་ཡི་གེ་ནི་ཕལ་ཆེར་འཇིག་ཟིན་ལབ་ཀྱང་མི་ཆོག་པ་མེད།བོད་མི་ས་ཡ་དྲུག་ལས་བོད་ཡིག་སྤྱོད་ཤེས་པ་དང་རྒྱུན་སྤྱོད་བྱེད་བཞིན་པ་ས་ཡ་གཅིག་ཀྱང་ཟིན་ཨེ་ཡོད་སྙམ།འདིར་བལྟས་ན་རང་ཅག་གི་སྐད་ཡིག་དེ་ཉིད་འཆི་གསོན་གྱི་ས་མཚམས་ཤིག་ཏུ་རྒས་ཤིང་འཁོགས་པར་གྱུར་ཏེ་ལུས་འདུག་པར་མཐོང་ཐུབ།